Die Herehuis | LekkeSlaap
Die Herehuis is in die laat 1800's gebou deur Heer Kieser van Engeland en is twee strate vanaf die besige N1, in die stil dorp, Beaufort-Wes geleë. Dié gastehuis is ideaal geleë tussen Johannesburg en Kaapstad of George en het 'n romantiese en unieke styl in die hartjie van die Groot-Karoo.
Verblyf beskik oor 17 luukse eenhede, waarvan 6 opgeknapte en uniek versierde perdestalle is. Elke eenheid het katoenlinne, anti-allergeniese duvets en kussings, 'n yskassie, komplimentêre tee- en koffiemaakgeriewe, DStv, WiFi, insekweerder, haardroër, seep, sneesdoekies, lugversorging en warm komberse.
Langsaan die swembad is daar 'n tuin waar kinders kan rond baljaar en 'n groot onderdakbraai-area met 'n kombuisie. Karoo-lambraaipakke is beskikbaar, mits vooraf reëlings getref is. Die eetkamer het 'n heerlike sondak-eetkamer wat Maandae tot Saterdae oop is vir ontbyt en aandete en is bekend vir smaaklike Karoodisse en ontbyt. Bespreek asb. voor aankoms.
Die Herehuis bied veilige parkeerplek op die perseel agter geslote hekke en daar is geslotekringtelevisie. Daar word Engels, Afrikaans en Zoeloe by die gastehuis gepraat. Rook word in die tuin en op privaat stoepe toegelaat.
Troeteldiere is welkom indien vooraf reëlings getref is. 'n Ekstra troeteldierfooi sal per troeteldier gehef word.
Die gastehuis is net 6 km vanaf die Karoo Nasionale Park met 'n lieflike uitsig-roete en meer as 6 000 fauna- en floraspesies. Die park bied ook 'n tuiste aan 5 skilpadspesies - die meeste in enige bewarea ter wêreld. Die park het ook uitdagende 4x4-roetes in die berge, asook fietsry-, voetslaan- en fossielroetes.
4.9 uit 5van 361 resensies vir Die Herehuis
Sien alle 361 resensies
https://travelground.imgix.net/AAEAAQAAAAAAAAAAAAAAJDUxZjVhMGZjLWZiMGYtNDQ2Ni05NmFkLWY4OWJlYjM2MjA5Yw?w=1440&h=960&fit=crop&auto=enhance,format,compress&q=80 Vanaf R950 per nag, vir 2 mense 361 5 1 5 15 De Villiers street Beaufort West 6970 Wes-Kaap 086 999 0018 14:00-21:00 10:00 -32.352338068822 22.586047947407